
[bookmark: _GoBack]Na temelju Plana gospodarenja otpadom Općine Cerna za razdoblje od 2018. do 2024. godine („Službeni vjesnik“ Vukovarsko-srijemske županije br. 8/18) te članka 44. Statuta Općine Cerna („Službeni vjesnik“ Vukovarsko-srijemske županije br. 13/09, 2/13, 24/14, 8/18 i 4/21), načelnik Općine Cerna dana 27. ožujka 2021. godine donosi


ODLUKU O RASPISIVANJU JAVNOG POZIVA
ZA ISKAZ INTERESA ZA KUĆNI KOMPOSTER


Članak 1.
Planom gospodarenja otpadom Općine Cerna za razdoblje od 2018. do 2024. godine („Službeni vjesnik“ Vukovarsko-srijemske županije br. 8/18) kao jedna od mjera gospodarenja otpadom na području Općine Cerna je poticanje korisnika na kućno kompostiranje te je preporuka da se za zainteresirana kućanstva nabave i podijele kućni komposteri bez naknade. 

Članak 2.
Odobrava se raspisivanje Javnog poziva za iskaz interesa za kućni komposter za kućno kompostiranje radi analize potrebe prijave na Javni poziv za neposredno sufinanciranje nabave komunalne opreme koji je objavio Fond za zaštitu okoliša. 
Cilj Javnog poziva je osiguranje potrebne opreme te poticanje kućnog kompostiranja na području općine Cerna s ciljem smanjenja količine proizvedenog komunalnog otpada. 

Članak 3.
Opći uvjeti i način podnošenja prijava zainteresiranih korisnika određeni su u Javnom pozivu iz članka 2. ove Odluke. 

Članak 4. 
Ova Odluka stupa na snagu danom donošenja. 

